มันนี่ทูเดย์
นางศิริพร นพวัฒนพงศ์ ผู้ช่วยกรรมการผู้จัดการใหญ่ ธนาคารกรุงไทย เปิดเผยว่า ธนาคารเตรียมออกผลิตภัณฑ์
6 ก.พ. 2559

กรุงไทยให้เงินฝากดอกสูงฉลอง 50 ปี
นางศิริพร นพวัฒนพงศ์ ผู้ช่วยกรรมการผู้จัดการใหญ่ ธนาคารกรุงไทย เปิดเผยว่า ธนาคารเตรียมออกผลิตภัณฑ์และบริการทางการเงิน ในโอกาสที่ปีนี้เป็นปีที่ธนาคารครบรอบ 50 ปี  อย่างต่อเนื่องตลอดทั้งปี ทั้งนี้ ในเดือน ม.ค.ที่ผ่านมาได้จัดโปรโมชั่นลดอัตราดอกเบี้ยสินเชื่อ Super Easy รวมทั้งออกเงินฝากประจำ อัตราดอกเบี้ยพิเศษ
เคทีซีให้ส่วนลดช็อปปิ้งออนไลน์
นายธีรยุทธ์ สิริกุลวิริยะวาณิช ผู้ช่วยประธานเจ้าหน้าที่บริหาร ดิจิตอล มาร์เก็ตติ้ง “เคทีซี” หรือ บริษัท บัตรกรุงไทย จัดแคมเปญการตลาดบัตรเครดิตผ่านออนไลน์ มอบส่วนลดทันที 12% ต่อยอดการซื้อ โดยไม่จำกัดยอดการสั่งซื้อขั้นต่ำ เมื่อซื้อสินค้าและชำระด้วยบัตรเครดิตเคทีซี ผ่านเว็บไซต์ www.zalora.co.th และ Zalora Mobile Application โดยสมัครสมาชิกและกรอกรหัสส่วนลด “KTCZLR12” ที่หน้าสั่งซื้อสินค้า ตั้งแต่วันนี้-30 เม.ย.นี้
ประมูลหนี้สินเช่าซื้อรถยนต์
ธนาคารธนชาตเปิดประมูลซื้อสิทธิเรียกร้องในหนี้สินเชื่อเช่าซื้อรถยนต์ และหนี้สินเชื่อไม่มีหลักประกัน (สินเชื่อสารพัดนึกและสินเชื่อบัตรเครดิต) ครั้งที่ 1/2559 รูปแบบการประมูลแบบรายกลุ่ม โดยระบุราคาแต่ละรายลูกหนี้ตามแบบฟอร์มการยื่นซองประมูลราคาโดยวิธีปิดซอง ณ ที่ทำการธนาคารธนชาต โดยเปิดจำหน่ายเอกสารประกอบการประมูล ตั้งแต่วันนี้-12 ก.พ.นี้ และยื่นซองประมูลเสนอราคาซื้อในวันที่ 26 ก.พ. 2559